Nuwe virusgevalle in Oos-Kaap neem drasties af | Netwerk24
Nuwe virusgevalle in Oos-Kaap neem drasties af
Deur Lynn Williams 08 September 2020 12:31
In teenstelling met die versnellende koronavirus-infeksiekoers sowat twee maande gelede, is die getal mense wat nou daagliks in die Oos-Kaap positief vir die virus getoets word, drasties aan die afneem.
In Julie het die provinsie daagliks sowat 2 000 nuwe gevalle gehad.
Volgens die jongste syfers van die nasionale departement van gesondheid het die Oos-Kaap Maandag slegs 19 nuwe gevalle aangemeld.
Dit bring die totale getal positiewe gevalle hier sedert die virus in Maart vir die eerste keer kop uitgesteek het, op 86 868 te staan. Tot dusver het 82 842 mense herstel en 2 998 is dood. Maandag se sterftesyfer is 12.
Oscar Mabuyane, die premier, het sy medelye uitgespreek teenoor die vriende en familie van diegene wat dood is.
Die eerste positiewe Covid-19-geval in die provinsie was 'n vrou van Oos-Londen wat na Duitsland gereis het en het pas teruggekeer na Suid-Afrika toe sy positief getoets is.
Die jongste nasionale syfer van mense wat tot dusver positief getoets is, is 639 362. Landwyd is 15 004 mense al aan die virus dood.